E-tol: Slakkepasbetoging vandag in EkurhuleniArgieffoto Cosatu hou Dinsdag weer ŉ slakkepas-betoging in Johannesburg oor die omstrede e-tolstelsel. Die konvooi gaan 08:00 by die Mbhoro-kerk afskop waarna hulle na die N3, R24 en R21 gaan beweeg. Supt. Wilfred Kgasago, die woordvoerder van die metropolisie, het gesê ŉ sterk polisieteenwoordigheid gaan die konvooi vergesel om seker te maak dat die betogers nie die Padverkeerswet oortree nie. “Die konvooi mag nie al die bane van die snelweg versper nie en betogers mag ook nie op die snelweg stilhou, of uit hul voertuie klim nie,” het hy gesê. Cosatu beplan ŉ ook groot wegbly-aksie vir al sy lede Donderdag in Johannseburg.